রেমিট্যান্স আসা বেড়েছে
দেশে প্রবাসীদের আয় বা রেমিট্যান্স আসা সামান্য বেড়েছে। সদ্য সমাপ্ত ডিসেম্বর মাসে ১৬৯ কোটি ৯৬ লাখ মার্কিন ডলার দেশে পাঠিয়েছেন প্রবাসীরা, যা বাংলাদেশি মুদ্রায় ১৮ হাজার ১৮৬ কোটি টাকা (প্র‌তি ডলার ১০৭ টাকা হিসাবে)। এর আগের মাসে (নভেম্বর) ১৫৯ কোটি ৫১ লাখ মার্কিন ডলার রেমিট্যান্স এসেছিল দেশে। 





আর ২০২২ সালের ডিসেম্বরে যে পরিমাণ রেমিট্যান্স এসেছে তার আগের বছর ২০২১ সালের ডিসেম্বরের চেয়ে প্রায় ৭ কোটি ডলার বেশি এসেছে। ২০২১ সালের ডিসেম্বরে রেমিট্যান্স এসেছিল ১৬৩ কোটি ডলার। 




রোববার বাংলাদেশ ব্যাংকের হালনাগাদ প্রতিবেদন থেকে এসব তথ্য জানা গেছে। 
প্রতিবেদন পর্যালোচনায় দেখা গেছে, ২০২২-২৩ অর্থবছরের প্রথম (জুলাই থেকে ডিসেম্বর পর্যন্ত) ৬ মাসে ১ হাজার ৪৯ কোটি ৩২ লাখ মার্কিন ডলার আয় দেশে পাঠিয়েছেন প্রবাসীরা। তার আগের অর্থবছরের একই সময়ে পাঠিয়েছেন ১ হাজার ২৩ কোটি ৯৫ লাখ টাকা। সেই হিসাবে এ অর্থবছরের প্রথম ছয় মাসে ২৫ কোটি ৩৭ লাখ মার্কিন ডলার বেশি এসেছে।
হুন্ডি ঠেকাতে বাংলাদেশ ফাইন্যান্সিয়াল ইন্টিলিজেন্স ইউনিট (বিএফআইইউ) নতুন কৌশলে নেমেছে। সম্প্রতি হুন্ডির মাধ্যমে পাঠানো রেমিট্যান্সের ২৩০ জন বেনিফিশিয়ারির অ্যাকাউন্ট সাময়িকভাবে উত্তোলন স্থগিত করে আর্থিক খাতের গোয়েন্দা সংস্থাটি। বলা হয়েছে, ভবিষ্যতে বৈধপথে রেমিট্যান্স পাঠানোর প্রতিশ্রুতি দিলে অ্যাকাউন্টগুলো খুলে দেওয়া হবে।

দেশে প্রবাসীদের আয় বা রেমিট্যান্স আসা সামান্য বেড়েছে। সদ্য সমাপ্ত ডিসেম্বর মাসে ১৬৯ কোটি ৯৬ লাখ মার্কিন ডলার দেশে পাঠিয়েছেন প্রবাসীরা, যা বাংলাদেশি মুদ্রায় ১৮ হাজার ১৮৬ কোটি টাকা (প্র‌তি ডলার ১০৭ টাকা হিসাবে)। এর আগের মাসে (নভেম্বর) ১৫৯ কোটি ৫১ লাখ মার্কিন ডলার রেমিট্যান্স এসেছিল দেশে।